Document ID: 32006R2004

KOMISIJAS REGULA (EK) Nr. 2004/2006
(2006. gada 22. decembris),
ar kuru groza Regulu (EEK) Nr. 2273/93, kas nosaka intervences centrus labībai, un pielāgo minēto regulu sakarā ar Bulgārijas un Rumānijas pievienošanos
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Līgumu par Bulgārijas Republikas un Rumānijas pievienošanos Eiropas Savienībai un jo īpaši tā 4. panta 3. punktu,
ņemot vērā Aktu par Bulgārijas Republikas un Rumānijas pievienošanās nosacījumiem un jo īpaši tā 56. pantu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1) un jo īpaši tās 6. panta a) punktu,
tā kā:
(1)
Atsevišķas dalībvalstis ir iesniegušas prasību mainīt dažus no intervences centriem, kas uzskaitīti pielikumā Komisijas Regulai (EEK) Nr. 2273/93 (2), lai panāktu to labāku izvietojumu un labāku atbilstību izvirzītajiem nosacījumiem. Šīs prasības ir jāizpilda.
(2)
Sakarā ar Bulgārijas un Rumānijas pievienošanos ir jānosaka intervences centri šajās jaunajās dalībvalstīs un jāiekļauj tie sarakstā, kas noteikts ar Regulu (EEK) Nr. 2273/93.
(3)
Tādēļ attiecīgi jāgroza Regula (EEK) Nr. 2273/93.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2273/93 pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 1. janvāra. Tomēr pielikuma 1., 2. un 6. punktus piemēro, ja stājas spēkā Bulgārijas un Rumānijas Pievienošanās līgums.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 22. decembrī

Labels: 3
15
17
18